**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА ЖАЛАЛ-АБАД ОБЛАСТЫ ЖАЛАЛ-АБАДСКАЯ ОБЛАСТЬ**



**МАЙЛУУ-СУУ ШААРДЫК МАЙЛУУ-СУУЙСКИЙ**

**КЕҢЕШИ ГОРОДСКОЙ КЕНЕШ**

**ТОКТОМ**

**ПОСТАНОВЛЕНИЕ**

**2023-жылдын 13-марты № 16-9-4 Майлуу-Суу шаары**

**Майлуу-Суу шаарынын 2023-жылга бюджетин жана 2024-2025-жылдарга божомолун бекитүү жөнүндө**

 Майлуу-Суу шаардык Кеңештин депутатарынын 2023-жылга жумуш планына ылайык, Майлуу-Суу шаарынын бюджетинин 2023-жылга бекитилишин жана 2024-2025-жылдарга божомолун карап чыгып, талкуулап, бюджет, каражат жана инвестицияларды тартуу боюнча туруктуу комиссиясынын чечимин жана депутаттардын сунуштарын эске алып Майлуу-Суу шаардык кенештин IX чакырылышынын кезектеги XVІ сессиясы

**ТОКТОМ КЫЛАТ:**

1. Майлуу-Суу шаарынын 2023-жылга жергиликтүү бюджети кирешелери жана чыгашалары боюнча 82311,9 миң сом, анын ичинде бюджеттик каражаттар 71053,8 миң сом, атайын каражаттары боюнча 11258,1 миң сом суммасында № 1,3,4-тиркемелерине ылайык бекитилсин.
2. Майлуу-Суу шаарынын 2024-2025-жылдарга божомолдун негизги параметрлери №2-тиркемеге ылайык төмөнкү суммада бекитилсин:

-2024-жылга 104029,9 миң сом;

-2025-жылга 107992,2 миң сом.

1. Майлуу-Суу шаарынын Мэриясы 2024-2025-жылдарга болгон божомолдун негизги параметрлерин, аларды ар бир жылда карап чыгып жатканда кайрадан иштеп чыгуусуна укугу бар.
2. Жалпы мамлекеттик салыктардан чегерүүлөрдүн ченеми “Кыргыз Республикасынын 2023-жылга Республикалык бюджеттен жана 2024-2025-жылдарга пландык мезгили жөнүндө” КРнын мыйзамынын 10-беренесине ылайык бекитилсин.
3. Шаардык бюджеттин чыгаша бөлүгү 2023-жылга түшкөн кирешелердин чегинде биринчи кезекте корголгон беренелерге (эмгек акы, социалдык фондго чегерүү, дары дармек, тамак-аш жана социалдык жеңилдиктер) жана коммуналдык чыгымдарга каржылануусу (жылуулук энергиясынан башкасы) белгиленсин. Чыгашалардын корголгон беренелерин туура жана так колдонуу, электр энергия жана жылуулук энергиянын лимиттерин сактоо жоопкерчилиги бюджеттик мекемелердин жетекчилерине жүктөлсүн.
4. Бюджеттик мекемелерге атайын каражаттардын Казына тутумунан сырткары колдонууга тыюу салынсын. Көрсөтүлгөн тартип бузулганда атайын каражаттын 100 пайызы жергиликтүү бюджеттин киреше бөлүгүнө алынсын.
5. 2023-жылдын чыгаша бөлүгүнө каралсын жана бекитилсин:

Шаардык билим берүү бѳлүмүнүн сметасынын чегинде:

* “Мугалимдер статусу” Мыйзамына ылайык, ЖОЖда сырттан окуган жаш мугалимдердин контрактын 50% төлөп берүүсү каралсын;
* Кара-Жыгач айылынан каттаган окуучулардын жол акысы үчүн 85,7 миң сом билим берүү бөлүмүнө бөлүнсүн;
* Жалпы билим берүү мектептердин 7(жети) орто медициналык кызматкерине айлык акыларына (ай сайын 1760 сомдон 9 айга) үстөк акы;

Муниципалдык менчик башкармалыгынын сметасынын чегинде:

* Сибирь жарасынын очокторун дезинфекциялоо үчүн 60,0 миӊ сом;
* Шаардын муниципалдык жерлерин “Кадастр” ишканасында каттоого, мамлекеттик акт жана техникалык паспорт жасатууга 100,0 миң сом;
* Эпидемия жана эпизоотия фондуна 40,0миң сом;

1. Майлуу-Суу шаардык аскер комиссариатына 2023-жылга кеңсе буюмдарын сатып алуу жана коммуналдык кызмат көрсөтүү беренелери мэриянын сметасында каралып, чыгымдары ишке ашырылсын.
2. Өзгөчө кырдаалдар фондуна 2023-жылга 1200,0 миң сом бекитилсин.
3. Мэрдин резервтик фонду 980,0 миң сом өлчөмүндө бекитилсин.
4. Майлуу-Суу шаарынын “Горжилзеленстрой" мекемесинин штатык бирдиги жылдык 55,25 бирдик менен жана 8734,0миң айлык фонду бекитилсин.
5. “Кашка-Терек” жана “Бедре-Сай” Аймактык коомдук өз алдынча башкаруу (АКАБ) мекемелерине 2023-жылга ар бирине 1,5 бирдик менен бекитилсин. “Кашка-Терек” АКАБ -447,1миң сом жана “Бедре-Сай” АКАБ- 431,8 миң сом айлык акы фонду менен бекитилсин.
6. Жылуулук берүү, башка карыздарды төлөөгө берилүүчү каражаттарды тартуу боюнча Мэрияга, Муниципалдык менчик башкармалыгына (ММБ), Мамлекеттик салык кызматынын Майлуу-Суу шаардык башкармалыгына жана Каржы министрлигинин Майлуу-Суу шаардык башкармалыгына жыл ичинде бюджеттин кошумча киреше булактарын табуу милдеттендирилсин.
7. 2023-жылдын 01-январына калган акча каражатынын калдыгынын эсебинен 10332,4 миң сом бекитилсин (тиркеме №5 ). Анын ичинен:

* 600,0 миң сом акча каражаты жүгүртүлүүчү кассалык накталай акчага;
* 1350,0 миӊ сом шаарды өнүктүрүү боюнча Муниципалдык менчик башкармалыгы аркылуу түрткү берүүчү гранттарга кошумча каржылоого;
* 296,8 миң сом Муниципалдык менчик башкармалыгы аркылуу шаардын чек арасын белгилөөгө, Кыргыз Республикасынын Президентинин № 291 Жарлыгын аткаруу максатында, Жалал-Абад областтык жерге жайгаштыруу экспедициясы тарабынан точка координаттарын тактоого жана Верхняя кѳчѳсүндѳгү кѳпүрѳнү оңдоодон калган калдык акчаны тѳлѳѳгѳ;
* ШБББүнүн жана мэриянын жылуулук энергиясына (Жылуулук менен камсыз кылуу ишканасына)) болгон кредитордук карызын төлөө үчүн 8085,6 миң сом.

1. Бюджеттик мекемелердин атайын каражат боюнча 01.01.2023-ж. калдыктары 119,1 миӊ сом суммасында бекитилсин (тиркеме №6).
2. Токтомдун аткарылышы Майлуу-Суу шаарынын мэриясына жүктөлсүн.
3. Ушул токтом катталсын жана Кыргыз Республикасынын укуктук ченемдик актыларынын Мамлекеттик реестрине киргизүү үчүн Кыргыз Республикасынын юстиция министрлигине жөнөтүлсүн .
4. Бул токтомдун аткарылышын контролдоо шаардык кеңештин бюджет, каражат жана инвестицияларды тартуу боюнча туруктуу комиссиясына жүктөлсүн.

**Шаардык кеңещтин төрагасы Н.Бостонов**